25.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 430   της 21 Απρ./4 Μαΐου 1981 (ΦΕΚ Α΄  115) (Διόρθ. σφαλμ. στο ΦΕΚ Α΄ 148 της 9  Ιουν. 1981) Περί των όρων και προϋποθέσεων χορηγήσεως ειδικής αδείας λειτουργίας βιομηχανιών και βιοτεχνιών επεξεργασίας γάλακτος και αντικαταστάσεως διατάξεών τινων του Β.Δ. 2/16.5.59 «περί κτηνιατρικού υγειονομικού ελέγχου του γάλακτος». Έχοντες υπ’ όψει: 1.Τας διατάξεις της παρ. 4 του άρθρ. 21 του Νόμ. 248/1914 «περί οργανώσεως της Ζωοτεχνικής και Κτηνιατρικής Υπηρεσίας», προστεθέντος δι’ άρθρου πρώτου του Νόμ. 4085/1960 «περί συμπληρώσεως του Νόμ. 248/1914». 2.Την υπ’ αριθ. 5/1981 Γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: Άρθρ.1.-Η επεξεργασία του διατιθεμένου εις την κατανάλωσιν γάλακτος ως παστεριωμένου ή αποστειρωμένου και του δια την παρασκευήν γαλακτοκομικών προϊόντων προοριζομένου, δέον να διενεργήται υπό βιομηχανιών και βιοτεχνιών λειτουργουσών κατόπιν ειδικής αδείας, χορηγουμένης υπό τους εν τοις επομένοις άρθροις καθοριζομένους κτηνιατρικούς όρους και προϋποθέσεις: Άρθρ.2.-1.Δια την χορήγησιν της εν άρθρ. 1 ειδικής αδείας λειτουργίας βιομηχανιών και βιοτεχνιών επεξεργασίας γάλακτος, πας ενδιαφερόμενος οφείλει να υποβάλη εις την οικείαν νομαρχιακήν κτηνιατρικήν υπηρεσίαν σχετικήν αίτησιν η οποία: α)Δέον να περιλαμβάνη: αα)Το ονοματεπώνυμον και την διεύθυνσιν της κατοικίας του αιτούντος, εάν πρόκειται περί εταιρείας θα αναγράφεται η έδρα της ως και η ιδιότης και η διεύθυνσις της κατοικίας του υπογράφοντος αυτήν υπευθύνου. ββ)Την έδραν και την διεύθυνσιν της επιχειρήσεως. γγ)Την ημερησίαν δυναμικότητα επεξεργασίας γάλακτος. β)Δέον να συνοδεύεται από γενικόν σχέδιον των εγκαταστάσεων υπό κλίμακα 1:500 συνοδευόμενον υπό λεπτομερούς περιγραφής των χώρων, του τρόπου υδροδοτήσεως και του συστήματος αποχετεύσεως. 2.Η ως άνω άδεια χορηγείται δι’ αποφάσεως του οικείου Νομάρχου, εφ’ όσον ήθελε διαπιστωθή ότι πληρούνται οι δια του παρόντος δ/τος καθοριζόμενοι όροι, μετά προηγουμένην εξέτασιν και έρευναν, ως και σχετικήν εισήγησιν υπό τριμελούς επιτροπής συγκροτουμένης δι’ αποφάσεως αυτού και αποτελουμένης εκ των προϊσταμένων των οικείων νομαρχιακών υπηρεσιών Κτηνιατρικής και Υγιεινής και ενός κτηνιάτρου υπηρετούντος εις τον αυτόν νομόν, υποδεικνυομένου υπό του Προϊσταμένου της οικείας νομαρχιακής κτηνιατρικής υπηρεσίας. Προϊόντα Γάλακτος 17.Θ.π.25 Για τη σύνθεση των άνω επιτροπών που διατηρήθηκαν σε ισχύ βλ. παρ. 3 άρθρ. 2 της 27296/26-26 Απρ. 1982 (ΦΕΚ Β΄ 215) διόρθωση σφαλμάτων ΦΕΚ Β΄ 564/9.8.1982, αποφ. Υπουργ. Προεδρ. Κυβερνήσεως και Γεωργ. τόμ. 16 σελ. 50,255 αριθ. 161. Άρθρ.3.-1.Γενικώς αι βιομηχανίαι και βιοτεχνίαι επεξεργασίας γάλακτος δέον να πληρούν τους κάτωθι όρους: α)Οι χώροι δέον να είναι τοιούτων διαστάσεων και κατασκευής ώστε να επιτρέπουν, την εγκατάστασιν των μηχανημάτων επεξεργασίας του γάλακτος, και των δεξαμενών αποθηκεύσεως αυτού, καθώς και την άνετον και απρόσκοπτον διακίνησιν των εν αυτοίς εργαζομένων ως και την υγιεινήν επεξεργασίαν των προϊόντων. β)Το συνολικόν εμβαδόν της βιομηχανίας ή βιοτεχνίας δέον να είναι ανάλογον της δυναμικότητος. γ)Εργοστάσιον δυναμικότητος επεξεργασίας μέχρι 10 τόνν. γάλακτος ημερησίως, δέον να διαθέτη συνολικούς χώρους 50 τ.μ. κατά τόννον επεξεργαζομένου γάλακτος. δ)Εργοστάσιον δυναμικότητος επεξεργασίας άνω των 10 τόνν. γάλακτος ημερησίως, δέον να διαθέτη συνολικούς χώρους 20-30 τ.μ. κατά τόνν. γάλακτος πέραν των 10 τόννων. ε)Το εσωτερικόν των τοίχων δέον να είναι επενδεδυμένου δι’ ανθεκτικού αδιαποτίστου και λείας επιφανείας υλικού. ς)Τα δάπεδα δέον να είναι αδιαπότιστα, ανθεκτικά, αντιολισθηρά και να έχουν κατάλληλον κλίσιν προς τους αγωγούς και τα φρεάτια αποχετεύσεως δια τον εύκολον καθαρισμόν. ζ)Αι γωνίαι αι σχηματιζόμεναι μεταξύ τοίχων και δαπέδου δέον να είναι κοίλαι δια να πλύνωνται ευκόλως. η)Τα παράθυρα δέον να φέρουν δικτυωτόν πλέγμα δια την παρεμπόδισιν εισόδου εντόμων. θ)Να υδροδοτούνται δι’ αφθόνου ποσίμου ύδατος πληρούντος τους όρους των κειμένων υγειονομικών διατάξεων. ι)Να διατίθενται τα λύματα συμφώνως προς τας ισχυούσας υγειονομικάς διατάξεις. 2.Ειδικώς αι βιομηχανίαι και βιοτεχνίαι γάλακτος αναλόγως του τρόπου επεξεργασίας και του είδους του παραγομένου προϊόντος δέον να διαθέτουν τους κάτωθι χώρους και τον κατωτέρω μηχανολογικόν εξοπλισμόν: Α)Βιομηχανίαι παστεριώσεως και αποστειρώσεως γάλακτος δέον να διαθέτουν: αα)Χώρον παραλαβής και ζυγίσεως του γάλακτος. β)Αίθουσαν επεξεργασίας (παστεριώσεως και αποστειρώσεως ) του γάλακτος. γ)Αίθουσαν εμφιαλώσεως του γάλακτος προκειμένου περί βιομηχανίας παραγούσης εμφιαλωμένον γάλα. δ)Ψυκτικούς χώρους αναλόγους της δυναμικότητος της βιομηχανίας. ε)Χώρους μηχανοστασίου. ς)Βοηθητικούς χώρους (ιματιοθήκας, ντους, WC κλπ.). (Αντί για τη σελ. 698,75(γ) Σελ. 698,75(δ) Τεύχος Ε92-Σελ. 7 ζ)Χώρον αποθηκεύσεως πλαστικών και χαρτίνων περιεκτών γάλακτος. η)Στοιχειώδες εργαστήριον δια χημικάς και μικροβιολογικάς εξετάσεις. θ)Σύστημα αυτομάτου ζυγίσεως ή μετρήσεως του παραλαμβανομένου γάλακτος. ι)Μηχανή πλύσεως γαλακτοδοχείων, εφ’ όσον η διακίνησις του γάλακτος γίνεται δια γαλακτοδοχείων. ια)Δεξαμενήν ή δεξαμενάς αποθηκεύσεως νωπού γάλακτος. ιβ)Φυγοκεντρικόν φίλτρον καθαρισμού γάλακτος. Εξαιρετικώς δια μονάδας μικράς δυναμικότητος είναι επιτρεπτόν και μεταλλικόν φίλτρον. ιγ)Παστεριωτήρα ή αποστειρωτήρα με όργανα καταγραφής της θερμοκρασίας. ιδ)Δεξαμενήν ή δεξαμενάς παστεριωμένου γάλακτος. ιε)Μηχανή πλύσεως φιαλών, εφ’ όσον χρησιμοποιούνται υάλιναι φιάλαι. ις)Μηχανήν πλύσεως κιβωτίων μεταφοράς φιαλών ή χαρτοκιβωτίων γάλακτος. ιζ)Εμφιαλωτικήν μηχανήν αυτομάτου πωματισμού. ιη)Κύκλωμα αυτομάτου χημικού καθαρισμού (C.I.P.) δι’ όλας τας εγκαταστάσεις επεξεργασίας του γάλακτος. ιθ)Νιπτήρας εις τας αιθούσας επεξεργασίας δια τον καθαρισμόν και απολύμανσιν των χειρών. Β)Τυροκομεία: α)Χώρον παραλαβής του γάλακτος. β)Αίθουσαν παστεριώσεως και αποθηκεύσεως του γάλακτος. Εφ’ όσον έχει επιβληθή, συμφώνως προς την παρ. 1 του άρθρ. 21 του Ν.Δ. 872/71, η υποχρεωτική παστερίωσις του γάλακτος δια την παρασκευήν γαλακτοκομικών προϊόντων. γ)Αίθουσαν ή αιθούσας τυροκομήσεως εντός των οποίων δέον να επικρατούν κατάλληλοι συνθήκαι, ανάλογοι του είδους του παραγομένου τυρού. δ)Χώρον ωριμάνσεως των τυρών. ε)Χώρον εγκαταστάσεως μηχανημάτων παραγωγής ατμού ή ψύχους. ς)Ψυκτικούς χώρους (προαιρετικούς). ζ)Βοηθητικούς χώρους (ιματιοθήκας, ντους, WC κλπ.). η)Νιπτήρας εις τας αιθούσας επεξεργασίας δια τον καθαρισμόν και απολύμανσιν των χειρών. Γ)Σταθμοί συγκεντρώσεως και προψύξεως του γάλακτος. Σελ. 698,76(δ) Τεύχος Ε92-Σελ. 8 17.Θ.π.25 Προϊόντα Γάλακτος α)Χώρον παραλαβής γάλακτος. β)Ζυγόν δια την ζύγισιν του γάλακτος. γ)Μονάδα ψύξεως του γάλακτος. δ)Δεξαμενήν ή δεξαμενάς αποθηκεύσεως γάλακτος. ε)Παροχήν θερμού ύδατος εις ικανήν ποσότητα δια τον καθαρισμόν των εγκαταστάσεων και των γαλακτοδοχείων. Δ)Βιομηχανίαι και βιοτεχνίαι παρασκευής βουτύρου. α)Χώρους επεξεργασίας και συσκευασίας του βουτύρου. β)Ψυκτικούς χώρους αποθηκεύσεως του βουτύρου. γ)Βοηθητικούς χώρους (ιματιοθήκας, ντους, WC κλπ.). δ)Δεξαμενήν εκπλύσεως κρέμας. ε)Κορυφολόγον τυποποιήσεως κρέμας. ς)Παστεριωτήρα κρέμας. ζ)Δεξαμενήν ωριμάνσεως κρέμας. η)Βουτυροκάδους ξυλίνους ή ανοξειδώτου μετάλλου ή αυτόματον μηχανήν συνεχούς παραγωγής βουτύρου. θ)Δοχεία με καλύμματα δια την μεταφοράν του βουτύρου ή μεταφορικήν ταινίαν. ι)Αυτόματον συσκευαστικήν μηχανήν. ια)Στοιχειώδες εργαστήριον δια χημικάς και μικροβιολογικάς εξετάσεις. ιβ)Νιπτήρας εις τας αιθούσης επεξεργασίας δια τον καθαρισμόν και απολύμανσιν των χειρών. Ε)Βιομηχανίαι και βιοτεχνίαι επεξεργασίας κρέμας. α)Χώρον επεξεργασίας κρέμας. β)Ψυκτικούς χώρους αποθηκεύσεως πρώτων υλών θερμοκρασίας 0° C έως +4°C. γ)Ψυκτικούς χώρους αποθηκεύσεως ετοίμων προϊόντων. δ)Βοηθητικούς χώρους (ιματιοθήκας, ντους, WC κλπ.). ε)Δεξαμενήν τυποποιήσεως-εκπλύσεως κρέμας με διπλά τοιχώματα. ς)Κορυφολόγον τυποποιήσεως κρέμας. ζ)Παστεριωτήρα κρέμας. η)Μηχάνημα συσκευασίας κρέμας, προκειμένου δια μικράς συσκευασίας. θ)Στοιχειώδης εργαστήριον δια χημικάς και μικροβιολογικάς εξετάσεις. ι)Νιπτήρας εις τους χώρους επεξεργασίας δια τον καθαρισμόν και απολύμανσιν των χειρών. ΣΤ)Βιομηχανίαι και βιοτεχνίαι παρασκευής παγωτών. α)Χώρον δια την αποθήκευσιν πρώτων υλών υπό υγιεινάς και χωρίς υγρασίαν συνθήκας. β)Αίθουσαν προπαρασκευής και επεξεργασίας παγωτών. γ)Αίθουσαν παρασκευής και συσκευασίας παγωτών. δ)Ψυκτικόν χώρον αποθηκεύσεως ευαλλοιώτων υλών με θερμοκρασίαν +4°C. ε)Ψυκτικόν χώρον σκληρύνσεως παγωτών ή σήραγγα καταψύξεως θερμοκρασίας -26°C (προαιρετικόν). ς)Ψυκτικόν χώρον συντηρήσεως παγωτών θερμοκρασίας -18°C έως -23°C. ζ)Στοιχειώδες εργαστήριον δια χημικάς και μικροβιολογικάς εξετάσεις. η)Βοηθητικούς χώρους (ιματιοθήκας, ντους, WC κλπ.). θ)Λέβητα παρασκευής και παστεριώσεως του μίγματος. ι)Δεξαμενήν ή δεξαμενάς συντηρήσεως και ωριμάνσεως του μίγματος, ψυχομένας, θερμοκρασίας 0°C έως +4 ο C. ια)Ομοιογενοποιητήν (προαιρετικόν). ιβ)Συσκευήν διογκώσεως μίγματος παγωτού (FOI-SENNEUS). ιγ)Αυτόματον συσκευή μορφοποιήσεως και συσκευασίας παγωτών: ιδ)Αυτομάτους βοηθητικούς συσκευάς ενσωματωμένας εις την συσκευήν μορφοποιήσεως, δια την προσθήκην αρωματικών, γλυκαντικών κλπ. ουσιών (γλυκών, σιροπίων, φουντουκίων κλπ.). ιε)Κύκλωμα αυτομάτου χημικού καθαρισμού (C.I.P.). ις)Τμήμα παραγωγής βοηθητικών υλών (Κουβερτούρας, σιροπίων, μπισκότων κλπ.), προαιρετικόν, εις το οποίον θα τηρούνται αυστηραί συνθήκαι υγιεινής δια την μη επιμόλυνσιν των παγωτών. ιζ)Νιπτήρας εις τους χώρους εργασίας δια τον καθαρισμόν και την απολύμανσιν των χειρών. Ζ)Βιομηχανίαι και βιοτεχνίαι παραγωγής γιαούρτης βιομηχανικού τύπου. α)Χώρον δια την αποθήκευσιν βοηθητικών υλών από υγιεινάς και χωρίς υγρασίαν συνθήκας. β)Χώρον παραλαβής και παστεριώσεως του γάλακτος. γ)Αίθουσαν επεξεργασίας του γάλακτος δια την παρασκευήν της γιαούρτης. δ)Αίθουσαν συσκευασίας. ε)Ψυκτικούς χώρους δια την συντήρησιν της γιαούρτης. ς)Χώρους επωάσεως. ζ)Βοηθητικούς χώρους (ιματιοθήκας, ντους, WC κλπ.). η)Φυγοκεντρικόν φίλτρον. θ)Παστεριωτήρα. ι)Κορυφολόγον και ομοιογενοποιητήν. ια)Δεξαμενήν ή δεξαμενάς αποθηκεύσεως. ιβ)Μηχάνημα συμπυκνώσεως ή αφυδατώσεως του γάλακτος, προκειμένου δια προϊόντα, τα οποία απαιτούν συμπύκνωσιν. ιγ)Αυτόματον συσκευαστικήν μηχανήν. ιδ)Νιπτήρας εις τας αιθούσας εργασίας δια τον καθαρισμόν και την απολύμανσιν των χειρών. Η)Βιομηχανίαι και βιοτεχνίαι παρασκευής γιαούρτης παραδοσιακού τύπου. α)Χώρον παραλαβής και παστεριώσεως ή βρασμού του γάλακτος. β)Χώρους επωάσεως. γ)Βοηθητικούς χώρους (ιματιοθήκας, ντους, WC κλπ.). δ)Χώρον δια την αποθήκευσιν βοηθητικών υλών υπό υγιεινάς και χωρίς υγρασίαν συνθήκας. ε)Ψυκτικούς χώρους δια την συντήρησιν της γιαούρτης. ς)Φυγοκεντρικόν φίλτρον. ζ)Παστεριωτήρα ή βραστήρα του γάλακτος. η)Νιπτήρας εις τους χώρους εργασίας δια τον καθαρισμόν και την απολύμανσιν των χειρών. Άρθρ.4.-Η χορηγηθείσα άδεια λειτουργία ανακαλείται δι’ αποφάσεως του Νομάρχου τη εισηγήσει της υπό του άρθρ. 2 παρ. 2 του παρόντος προβλεπομένης Επιτροπής, εφ’ όσον διαπιστούται ότι δεν τηρούνται οι όροι οι απαιτούμενοι δια την υγιεινήν παραγωγήν τροφίμων και δια την διασφάλισιν της Δημοσίας Υγείας. Άρθρ.5.-(Αντικαθίστανται οι παρ. 5 και 6 άρθρ. 12 Β.Δ. 2-16 Μαΐου 1959 ανωτ. σελ. 698,65). Άρθρ.6.-Βιομηχανίαι και βιοτεχνίαι επεξεργασίας γάλακτος λειτουργούσαι κατά την δημοσίευσιν του παρόντος οφείλουν να εφοδιασθούν δια της εν τω άρθρ. 1 του δ/τος τούτου ειδικής αδείας λειτουργίας εντός προθεσμίας τριών ετών από της ισχύος αυτού. Έναρξις ισχύος Άρθρ.7.-Η ισχύς του παρόντος άρχεται μετά 5μηνον από της δημοσιεύσεως εις την Εφημερίδα της Κυβερνήσεως.

[Source: greek_legal_code_raptarchis | Tokens: 10432]